Jeg er din

Jeg er din er en norsk film fra 2013 skrevet og regissert av Iram Haq. Den handler om den unge norsk-pakistanske alenemoren Mina (Amrita Acharia) som leter etter kjærligheten, og forelsker seg i den svenske skuespilleren Jesper (Ola Rapace). Filmen hadde premiere 16. august 2013.

Iram Haq vant prisen for beste manus for filmen under Kanonprisen 2013 og var også nominert i klassen beste regi mens Maria Ekerhovd var nominert i klassen beste produsent.
 Under Amandaprisen 2014 var filmen nominert i klassene beste kvinnelige skuespiller (Amrita Acharia) og beste filmmanus (Haq). 23. september 2013 ble filmen valgt til å bli Norges kandidat til beste fremmedspråklige film under den 86. Oscar-utdelingen i 2014, men ble til slutt ikke nominert. Den fikk terningkast fem av Aftenposten, fire av NRKs Filmpolitiet og tre av VG.

Handling 
Mina er en ung alenemor bosatt i Oslo, sammen med sin seks år gamle sønn Felix. Hun er av norsk-pakistansk avstamning, og har problemer med resten av familien sin. Mina er konstant på leting etter ekte kjærlighet.

Men ingen av forholdene hennes har noe særlig håp om å vare særlig lenge. Så når Mina møter Jesper, en svensk film-regissør, blir Mina umiddelbart hodestups forelsket.

Rolleliste

Referanser

Eksterne lenker 
 

Norske dramafilmer
Norskspråklige filmer
Urduspråklige filmer
Svenskspråklige filmer
Filmer fra 2013
Filmer med vinnere av Kanonprisen‎
Norske Oscar-kandidater